CELEX: 62014CN0449
Language: mt
Date: 2014-09-25 00:00:00
Title: Kawża C-449/14 P: Appell ippreżentat fil-25 ta’ Settembru 2014 minn DTS Distribuidora de Televisión Digital, S.A. mis-sentenza mogħtija mill-Qorti Ġenerali (It-Tielet Awla) fil-11 ta’ Lulju 2014 fil-Kawża T-533/10, DTS Distribuidora de Televisión Digital vs Il-Kummissjoni

10.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 395/27
            
         
      Appell ippreżentat fil-25 ta’ Settembru 2014 minn DTS Distribuidora de Televisión Digital, S.A. mis-sentenza mogħtija mill-Qorti Ġenerali (It-Tielet Awla) fil-11 ta’ Lulju 2014 fil-Kawża T-533/10, DTS Distribuidora de Televisión Digital vs Il-Kummissjoni
      (Kawża C-449/14 P)
      (2014/C 395/33)
      Lingwa tal-kawża: l-Ispanjol
      
         Partijiet
      
      
         Appellanti: DTS Distribuidora de Televisión Digital, S.A. (rappreżentanti: H. Brokelmann u M. Ganino, avukati
      
         Partijiet oħra fil-proċedura: Il-Kummissjoni Ewropea, Telefónica de España, S.A., Telefónica Móviles España, S.A., ir-Renju ta’ Spanja u Corporación de Radio y Televisión Española, S.A. (RTVE)
      
         Talbiet
      
      
                  —
               
               
                  tannulla s-sentenza tal-Qorti Ġenerali tal-11 ta’ Lulju 2014 fil-Kawża T-533/10, DTS Distribuidora de Televisión Digital, S.A. vs Il-Kummissjoni u, għaldaqstant, abbażi tal-Artikolu 61 tal-Istatut tal-Qorti tal-Ġustizzja:
                  
                              —
                           
                           
                              abbażi tal-elementi għad-dispożizzjoni tagħha, tilqa’ t-talbiet magħmula fir-rikors li permezz tiegħu nbdew il-proċeduri fl-ewwel istanza u tannulla d-Deċiżjoni tal-Kummissjoni [Nru 2011/1/UE] (1)tal-20 ta’ Lulju 2010 dwar l-iskema ta’ għajnuna mill-Istat C 38/09 (ex NN 58/09) li Spanja qiegħda tippjana li timplimenta għall-Corporación de Radio y Televisión Española (RTVE); jew
                           
                        
                              —
                           
                           
                              sussidjarjament, tibgħat il-kawża lura quddiem il-Qorti Ġenerali sabiex hija tagħti deċiżjoni fid-dawl tas-sentenza tal-Qorti tal-Ġustizzja;
                           
                        
            
                  —
               
               
                  tikkundanna lill-Kummissjoni u lill-partijiet li jintervjenu insostenn tagħha għall-ispejjeż relatati kemm ma’ din il-proċedura kif ukoll mal-proċedura quddiem il-Qorti Ġenerali.
               
            
         Aggravji u argumenti prinċipali
      
      
                  1.
               
               
                  
                     L-ewwel aggravju, ibbażat fuq ksur tal-Artikolu 107(1) TFUE minħabba interpretazzjoni żbaljata tal-kunċett ta’ għajnuna.
                  Is-sentenza appellata tikser l-Artikolu 107(1) TFUE sa fejn hija tinterpreta b’mod żbaljat il-kunċett ta’ għajnuna u, preċiżament, il-kundizzjonijiet li skont is-sentenza Laboratoires Boiron (2) għandhom jiġu ssodisfatti sabiex taxxa tkun tista’ titqies li tifforma parti integrali minn għajnuna.
               
            
                  2.
               
               
                  
                     It-tieni aggravju, ibbażat fuq ksur tal-Artikolu 107(1) TFUE sa fejn is-sentenza appellata ma tistħarriġx b’mod eżawrjenti l-eżistenza ta’ għajnuna u tiżnatura d-dritt Spanjol
                  Is-sentenza appellata tikser l-Artikolu 107(1) TFUE sa fejn hija ma’ tistħarriġx b’mod eżawrjenti l-osservanza tal-kundizzjonijiet previsti fis-sentenza Régie Networks (1) sabiex it-taxxa imposta fuq DTS tkun tista’ titqies li tifforma parti integrali mill-għajnuna lil RTVE u sa fejn din is-sentenza tiżnatura d-dritt Spanjol.
               
            
                  3.
               
               
                  
                     It-tielet aggravju, ibbażat fuq żball ta’ liġi fl-applikazzjoni tal-Artikolu 106(2) TFUE.
                  Is-sentenza appellata hija vvizzjata bi żball ta’ liġi fl-applikazzjoni tal-Artikolu 106(2) TFUE. Hija tiżnatura l-argumenti ta’ DTS – intiżi li juru li l-metodu ta’ finanzjament tal-għajnuna lil RTVE joħloq distorsjoni sproporzjonata tal-kompetizzjoni – billi tinterpretahom li jirreferu għall-effetti tal-għajnuna nfisha u mhux għal dawk tat-taxxi li jiffinanzjawha. Għaldaqstant, is-sentenza appellata taqta’ ultra petita kwistjonijiet li ma tqajmux minn DTS fir-rikors u li lanqas ma ġew analizzati mill-Kummissjoni fid-deċiżjoni tagħha, u b’hekk tbiddel is-suġġett tat-tilwima u teċċedi l-limiti tal-istħarriġ ġudizzjarju tal-Qorti Ġenerali.
               
            
         (1)  ĠU L 1, p. 9.
      
      
         (2)  C-526/04, EU:C:2006:528.
      
         (1)  C-333/07, EU:C:2008:764.